|  |  |  |
| --- | --- | --- |
| **Қазақстан Республикасы Ақпарат және коммуникациялар министрлігі**  2017 жылғы 7 қыркүйек  № 337  Астана қ.  **Қазақстан Республикасы Қаржы министрлігі**  2017 жылғы 4 қыркүйек  № 534  Астана қ. |  | **Қазақстан Республикасы Инвестициялар және даму министрлігі**  2017 жылғы 18 қыркүйек  № 635  Астана қ.  **Қазақстан Республикасы Ұлттық экономика**  **министрлігі**  2017 жылғы 20 қыркүйек  № 331  Астана қ. |
|  |  |
| **БІРЛЕСКЕН БҰЙРЫҚ** | | |

|  |  |
| --- | --- |
| **«Табиғи теріден жасалған киім заттары, киімге керек-жарақтар және өзге де бұйымдар» тауар позициясы бойынша тауарларды бақылау (идентификациялау) белгілерімен таңбалауды енгізу жөніндегі пилоттық жобаны іске асыру қағидаларын бекіту туралы** |  |

«Табиғи теріден жасалған киім заттары, киімге керек-жарақтар және өзге де бұйымдар» тауар позициясы бойынша тауарларды бақылау (идентификациялау) белгілерімен таңбалауды енгізу жөніндегі пилоттық жобаны іске асыру шаралары туралы Қазақстан Республикасы Үкіметінің 2017 жылғы 31 тамыздағы № 519 қаулысына сәйкес **БҰЙЫРАМЫЗ**:

1. Қоса беріліп отырған «Табиғи теріден жасалған киім заттары, киімге керек-жарақтар және өзге де бұйымдар» тауар позициясы бойынша тауарларды бақылау (идентификациялау) белгілерімен таңбалауды енгізу жөніндегі пилоттық жобаны іске асыру туралы қағидалары бекітілсін.

2. Қазақстан Республикасы Қаржы министрлігінің Мемлекеттік кірістер комитеті (А.М. Теңгебаев) заңнамада белгіленген тәртіппен:

1) осы бірлескен бұйрықтың Қазақстан Республикасының Әділет министрлігінде мемлекеттік тіркелуін;

2) осы бірлескен бұйрық мемлекеттік тіркелген күнінен бастап күнтізбелік он күн ішінде оның көшірмесін қағаз және электрондық түрде қазақ және орыс тілдерінде Қазақстан Республикасының нормативтік құқықтық актілерінің Эталондық бақылау банкінде ресми жариялау және оған енгізу үшін «Қазақстан Республикасы Әділет министрлігінің Республикалық құқықтық ақпарат орталығы» шаруашылық жүргізу құқығындағы республикалық мемлекеттік кәсіпорнына жiберілуін;

3) осы бірлескен бұйрықтың мемлекеттік тіркелгеннен кейін күнтізбелік он күн ішінде оның көшірмесін мерзімді баспа басылымдарында ресми жариялауға жолдануын;

4) осы бірлескен бұйрықтың Қазақстан Республикасы Қаржы министрлігінің интернет-ресурсында орналастырылуын қамтамасыз етсін.

3. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| **Қазақстан Республикасы**  **Ақпарат және коммуникациялар министрі**  \_\_\_\_\_\_\_\_\_\_\_\_ **Д. Абаев**  **Қазақстан Республикасы**  **Қаржы министрі**  \_\_\_\_\_\_\_\_\_\_\_\_ **Б. Сұлтанов**  **«КЕЛІСІЛГЕН»**  **Қазақстан Республикасы Ұлттық Банк Төрағасы**  \_\_\_\_\_\_\_\_\_\_\_\_ **Д. Ақышев** | **Қазақстан Республикасы Инвестициялар және даму министрі**  \_\_\_\_\_\_\_\_\_\_\_\_**Ж. Қасымбек**  **Қазақстан Республикасы Ұлттық экономика министрі**  \_\_\_\_\_\_\_\_\_\_\_**Т. Сүлейменов** |

«\_\_\_» \_\_\_\_\_\_\_\_\_\_\_\_ 2017 жыл

**«КЕЛІСІЛГЕН»**

**Қазақстан Республикасы «Атамекен»**

**Ұлттық кәсіпкерлер палатасының**

**Төрағасы**

\_\_\_\_\_\_\_\_\_ **А. Мырзахметов**

«\_\_\_» \_\_\_\_\_\_\_\_\_\_\_\_ 2017 жыл